Tripilja

Tripilja () estas urbeto en la distrikto Obuĥivo de la Kieva provinco en centra Ukrainio, kun 2 800 loĝantoj (je la 1-a de januaro 2005). Ĝi apartenas al la urba ĥromado Ukrainka, unu el la ĥromadoj de Ukrainio. Tripilja situas ĉirkaŭ 40 km sude de Kijivo ĉe la rivero Dnipro.

 Historio 
eta|Tripiljaj potoj (Regiona arkeologia muzeo)
Estis proksime de Tripilja, ke la arkeologo Vikentij Ĥvojka malkovris ampleksan neolitikan lokon de la kukutena-tripilja kulturo, unu el la plej gravaj neolitikaj-ĥalkolitikaj kulturoj de EŭropoMantu, Cornelia-Magda (2000). "Cucuteni–Tripolye cultural complex: relations and synchronisms with other contemporaneous cultures from the Black Sea area". Studia Antiqua et Archaeologica. VII. Iaşi, Romania: Iaşi University: 267. OCLC 228808567.. Ĥvojka raportis siajn trovojn en 1897 al la 11-a Kongreso de Arkeologoj, markante la oficialan daton de la malkovro de ĉi tiu kulturoTaranec, Natalie. "The Trypilska Kultura - The Spiritual Birthplace of Ukraine?" (arkivo). The Trypillian Civilization Society.. 
Tripilja estas la loko de antikva setlejego datiĝanta el 4300–4000 a.K. Setlejoj de ĉi tiu kulturo estis 200 hektaroj-grandaj. Ĉi tiu praurbo estas nur unu el 2 440 kukutena-tripiljaj setlejoj malkovritaj ĝis nun en Moldavio kaj Ukrainio. 194 (8%) el ĉi tiuj setlejoj havis areon de pli ol 10 hektaroj inter 5000 kaj 2700 a.K., kaj pli ol 29 setlejoj havis areon en la intervalo de 100 ĝis 450 hektaroj"2011-2. Archaeology. Trypillia Culture Proto-Cities: After 40 Years of Investigations". www.trypillia.com.

La nomo Tripilja signifas "tri kampoj" en la ukraina lingvo. Ĝi estis unue menciita de kievaj kronikistoj rilate al la Batalo de la Rivero Stugna en 1093. Dum la 12-a jarcento, Tripilja estis fortikaĵo, kiu defendis alirojn al Kievo el la stepo. Unu el ĝiaj regantoj estis Mstislav Mstislaviĉ. Dum la sekvaj jarcentoj, la urbo malgrandiĝis ĝis sensignifeco. En 1919 ĝi estis la loko de la Incidento de Tripilja, en kiu ukrainaj fortoj estritaj de Danilo Terpilo ​​masakris unuon de bolŝevikoj.

 Referencoj 

 Vidu ankaŭ 
 Vasilivka
 Bojarka

Kategorio:Arkeologiaj lokoj en Ukrainio
Kategorio:Urboj de Kieva Regno
Kategorio:Vilaĝoj de Ukrainio